open-index/open-wikipedia-markdown huggingface dataset:
Binia Beeli

**Binia Beeli** (født 1978) er en sveitsisk curlingspiller som deltok i de olympiske leker 2006 i Torino.
 
Bidaud vant en olympisk sølvmedalje i curling under vinter-OL 2006 i Torino. Hun var med på det sveitsiske laget som kom på andreplass i curlingturneringen for damer bak Sverige. De vant semifinalen over Canada med 7-5 men tapte finalen mot Sverige med 6-7. De andre på laget var Mirjam Ott, Valeria Spälty, Michèle Moser og Manuela Kormann.
## OL-medaljer
* 2006  Torino -  Sølv i curling, damer  Sveits

## Referanser


## Eksterne lenker
*
Vilija Matačiūnaitė

**Vilija Matačiūnaitė** (født 1986) er en litauisk sanger, låtskriver og skuespiller, som startet sin musikalske karriere da hun deltok i Litauens nasjonale utvelging til Eurovision Song Contest i 2005. I 2014 vant hun den nasjonale finalen, og hun representerte Litauen i den internasjonale finalen i København med melodien «Attention». Hun kvalifiserte seg ikke til finalen, og vant Barbara Dex Award samme år.

## Eurovision Song Contest
Matačiūnaitės bidrag i den nasjonale finalen og i Eurovision Song Contest: 

## Referanser


## Eksterne lenker
* 
*
Lill-Heidi Bakkerud

**Lill-Heidi Bakkerud** (født 2. desember 1963) er en norsk fagforeningsleder og gjennom mange år styremedlem i Statoil. Hun ble valgt inn i styret første gang i 1998. Hun var medlem av styret frem til 2002. I 2004 ble hun igjen medlem av styret. Hun var i en årrekke leder av Industri Energis avdeling i Statoil. Hun har siden Industri Energi ble opprettet i 2006 sittet i forbundsstyret. I 2017 ble hun valgt til en av to nestledere i Industri Energi, og Per Martin Labråthen tok over etter henne som leder av Statoil-avdelinga. 

Før NOPEF gikk inn Industri Energi var hun i en årrekke medlem av NOPEFs forbundsstyre. Lill-Heidi Bakkerud har bakgrunn som prosesstekniker ved det petrokjemiske anlegget i Bamble og på Gullfaksfeltet i Nordsjøen.

## Referanser


## Kilder
* Statoil.com: Lill-Heidi Bakkerud
Ruth Chatterton

**Ruth Chatterton** (1892–1961) var en amerikansk skuespillerinne, romanforfatter og tidlig flyger.

## Filmografi

* *[[Sins of the Fathers (1928 film)|Sins of the Fathers]]* (1928)
* *The Doctor's Secret* (1929)
* *The Dummy* (1929)
* *[[Madame X (1929 film)|Madame X]]* (1929)
* *Charming Sinners* (1929)
* *The Laughing Lady* (1929)
* *[[Sarah and Son]]* (1930)
* *[[Paramount on Parade]]* (1930)
* *[[The Lady of Scandal]]* (1930)
* *Anybody's Woman* (1930)
* *[[The Right to Love (1930 US Film)|The Right to Love]]* (1930)
* *Unfaithful* (1931)
* *The Magnificent Lie* (1931)
* *[[Once a Lady]]* (1931)
* *Tomorrow and Tomorrow* (1932)
* *[[The Rich Are Always with Us]]* (1932)
* *[[The Crash (film)|The Crash]]* (1932)
* *[[Frisco Jenny]]* (1932)
* *[[Lilly Turner]]* (1933)
* *[[Female (1933 film)|Female]]* (1933)
* *[[Journal of a Crime]]* (1934)
* *Lady of Secrets* (1936)
* *[[Girls' Dormitory]]* (1936)
* *[[Dodsworth (film)|Dodsworth]]* (1936)
* *The Rat* (1937)
* *[[A Royal Divorce (1938 film)|A Royal Divorce]]* (1938)

## Bibliografi
* *Lovers and Friends (1949)*
* *Homeward Borne: A Novel (1950)*
* *The Betrayers (1953)*
* *The Pride of the Peacock (1954)*
* *Ruth Chatterton: Actress, Aviator, Author*, by Scott O'Brien, BearManor Media, 2013.

## Referanser


## Eksterne lenker
* 
* 
* Photographs of Ruth Chatterton
* 
* Ruth Moesel Collection of Ruth Chatterton Materials, 1909-1974, Billy Rose Theatre Division, New York Public Library for the Performing Arts
* New York Public Library Blog on Ruth Chatterton
Freya Tingley

**Freya Tingley** (født 1994) er en australsk-født skuespillerinne. Freyas første profesjonelle rolle var «unge Joan» i Caryl Churchills stykke *Far Away* for The Black Swan Theatre Company i 2008. Siden da har hun dukket opp i en rekke filmer, inkludert kortfilmen *Bootleg*, en syngende rolle i kortfilmen *Light as a Feather*, regissert av Damien Spiccia, *X*, regissert av Jon Hewitt, og tre stemmeroller i produksjonen av *Bully For You*. Hun dukket opp i miniserien *Cloudstreet*, som er basert på Tim Wintons roman, i en birolle som «Young Hat Lamb». Ellers har hun også dukket opp i seriene *[[Hemlock Grove]]* og *[[Once Upon a Time]]*.

## Arbeid
### Filmografi

### TV

## Referanser


## Eksterne lenker
* 
* 
*
TCL Technology

**TCL Technology** er et kinesisk elektronikkselskap som designer, utvikler, selger -og produserer TV-er, videokameraer, vaskemaskiner, kjøleskap, klimaanlegg og mobiltelefoner.

I 2010 var selskapet det 26. største på forbrukerelektronikk og verdens sjette største produsent av fjernsyn etter Samsung, LG, Sony, Panasonic og Sharp. 

## Referanser
Denver Electronics

**Denver electronics** ble opprettet i 1990 for å importere fjernsyn og radioer fra Asia. *Denver Electronics* selger i dag produkter via butikkjeder (særlig dagligvarekjeder) i Skandinavia og Tyskland.

## Kilder
* https://web.archive.org/web/20140316233221/http://www.denver-electronics.com/historie/
Isaeidae

**Isaeidae** er per 2013 den eneste familien i overfamilien Isaeoidea, og inngår i parvordenen Caprellidira (infraorden Corophiida) i Senticaudata-gruppen av amfipoder.

Gruppens arter lever som bentiske bunndyr og kjennes fra Gammaridea-arter på avvikende morfologi i halepartiet. Denne gruppens arter lever i bare i  havet. Gurjanova har funnet en art ved østre Sibir, ut mot Japanhavet og nordvestre Stillehavet, Ellers er utbredelsen vanligst i Nord-Atlanteren, mens en art lever utenfor New Zealand.

*[[Isaea]]*-artene lever som parasitter i munnviken til andre krepsdyr, blant annet på europeisk hummer. 

## Gruppens taksonomi
I 1974 ble familien systematisert også med slekten *[[Chevalia]]*, men denne er (2013) gruppert under familien Chevaliidae. Gruppen ble første gang beskrevet i 1814. En moderne oppdatering av systematikken gis nedenfor i lys av 2013-revisjonen med basis i  *WoRMS*-databasen.

* **Rekke: KREPSDYR (Crustacea)** - 67&nbsp;000 arter
** KLASSE storkreps (Malacostraca) - +25&nbsp;000 arter Latreille, 1802
*** Underklasse Eumalacostraca Grobben, 1892
**** Overorden Peracarida Calman, 1904
***** Orden amfipoder (Amphipoda) - 9&nbsp;725 arter, 1&nbsp;900 i ferskvann Latreille, 1816
****** Underorden Senticaudata - 22 overfamilier, 95 familier Lowry & Myers, 2013
******* Infraorden Corophiida
******** Parvorden Caprellidira Leach, 1814 (sensu Lowry & Myers, 2013)
********* Overfamilie Isaeoidea  Dana, 1852
********** Familie Isaeidae  Dana, 1852
*********** Slekt *[[Isaea]]* Milne-Edwards, 1830
************ *[[Isaea concinna]]*  Gurjanova, 1938 - Japanhavet, Sibir
************ *[[Isaea elmhirsti]]*  Patience, 1909 - Nord-Atlanteren
************ *[[Isaea montagui]]*  Milne-Edwards, 1830 - Nord-Atlanteren
*********** Slekt *[[Pagurisaea]]* Moore, 1983
************ *[[Pagurisaea schembrii]]* Moore, 1983 - New Zealand
*********** Slekt *[[Noenia]]* = *[[Eurystheus]]* Bate, 1956 = *[[Gammaropsis]]* Liljeborg, 1855

## Referanser


## Eksterne lenker
*
Ann Harding

**Ann Harding** (født **Dorothy Walton Gatley** 7. august 1902 i San Antonio i Texas, død 1. september 1981 i Los Angeles i California) var en amerikansk skuespillerinne i teater, film, radio og fjernsyn.

## Broadway scenekrediteringer

## Filmer i utvalg

## Referanser


## Eksterne lenker
*
UFC 1

***The Ultimate Fighting Championship*** (senere omnavnet til ***UFC 1: The beginning***) var det første mixed martial arts-arrangementet holdt av Ultimate Fighting Championship (UFC), i McNichols Sports Arena i Denver, Colorado den 12. november 1993. Arrangementet ble sendt live på pay-per-view, og ble senere gitt ut på VHS.

## Bakgrunn
*UFC 1* brukte et turneringsformat med åtte deltakere, hvor vinneren vant 50 000 USD. Turneringen hadde ingen vektklasser, og alle kampene bestod av runder på fem minutter til slutten. Kampene kunne kun avsluttes gjennom submission, knockout, at hjørnemannen kastet inn et håndkle, eller at dommeren stanset kampen på grunn av seriøse kutt eller skader. Hansker ble tillat, og Art Jimmerson brukte en hanske i kvartfinalen sin mot Royce Gracie.

Selv om UFC reklamerte for at arrangementet ikke hadde noen regler, var det grenser for hva utøverne kunne gjøre. Det var ikke lov å bite, stikke motstanderen i øynene eller slag mot skrittet. Royce Gracie vant turneringen etter å ha slått Gerard Gordeau med en tapout etter et rear naked choke. Dommerne for *UFC 1* var João Alberto barreto og Hélio Virgio, to tidligere dommere i vale tudo fra Brasil.

Kommentatorene for showet var Bill Wallace, Jim Brown og Kathy Long, med ekstra analyse fra Rod Machado og intervjuer av Brian Kilmeade. Jason Delucia var i reserve for turneringen, men siden ingen av deltakerne måtte trekke seg, fikk han ikke stille til kamp.

## Resultater

## ''UFC 1'' bracket

## Se også
* Ultimate Fighting Championship

## Referanser


## Eksterne lenker
* Resultater for UFC 1 på Sherdog.com
* Anmeldelser av UFC 1
* Offisiell nettside for UFC
* First UFC forever altered combat sports
* MMA Mental History UFC 1
* MMA Origins: UFC 1 
* The Brutal Beginnings of the UFC
Grundig

**Grundig** er en tysk produsent av forbruker- og hjemmeelektronikk som ble grunnlagt i Nürnberg av Max Grundig i 1945.

I 1972 gikk Grundig over fra GmbH til AG (tysk: Aktiengesellschaft). Etter dette begynte Philips å kjøpe opp aksjer og i 1993 hadde Philips fullstendig kontroll. I 1998 solgte Philips Grundig til et bayersk selskap på grunn av dårlige resultater. Dette solgte selskapet i april 2003. I 2003 ble Grundig AG erklært konkurs. I 2004 overtok britiske Alba plc og tyrkiske Koc er Beko i fellesskap Grundig Hjem Intermedia System. I 2007 solgte Alba sin halvdel til Koc er Beko, men beholdt sin rett til å bruke Grundig som merkenavn i Storbritannia frem til 2010 og i Australia frem til 2012.
## Eksterne lenker
*
Kristin Brandtsegg Johansen

**Kristin Brandtsegg Johansen** (født 3. mai 1966) er en norsk forfatter, redaktør og idéhistoriker utdannet ved Universitetet i Oslo med avsluttende hovedfagseksamen i idéhistorie avlagt i 1997. 

Hovedoppgaven hennes, *Hvis kvinner ville være kvinner*, om Sigrid Undset som polemiker og debattant i sin tids kvinnesaksdebatt ble utgitt i bokform på Aschehoug i 1998.

Hun var prosjektleder for tusenårsprosjektet *Gi meg en grunn til å være kvinne, 7 prøverom - kvinnelighet på utstilling på Norsk Folkemuseum* (1999-2000) og medforfatter på boken *Gi meg en grunn til å være kvinne*.

Brandtsegg Johansen har i flere år arbeidet som redaktør og sjefredaktør i Kagge Forlag.

## Bibliografi
* *Hvis kvinner ville være kvinner*, sakprosa, Aschehoug (1998)
* *Maria Magdalena. Disippelen Jesus elsket*, sakprosa, Aschehoug (2014)

## Referanser


## Kilder
* Presentasjon av Kristin Brandtsegg Johansen i Forfatterkatalogen på Forfattersentrums nettsider

## Eksterne lenker
* ''Hvis kvinner ville være kvinner, Sigrid Undset, hennes samtid og kvinnespørsmålet.''
Lena Dunham

**Lena Dunham** (født 1986) er en amerikansk filmskaper og skuespiller.  Hun skrev og regisserte  filmen Tiny Furniture som hadde premiere i 2010, og hun  er skaperen og stjernen i HBO-serien Girls. Hun har fått åtte nominasjoner til Emmy Awards som manusforfatter, regissør, skuespiller og produsent. Hun vant to Golden Globe priser for Girls . Dunham er også den første kvinne til å vinne en Directors Guild Award for utmerket regi i en komiserie.

## Referanser


## Eksterne lenker
* 
*Lena Dunham på filmweb.no
Nancy Carroll

**Nancy Carroll** (født **Ann Veronica Lahiff** 19. november 1903 i New York City i New York, død 6. august 1965 i New York City i New York) var en amerikansk skuespiller.

## Filmografi

## Referanser


## Eksterne lenker
* 
* 
* Photographs of Nancy Carroll
* Set of Carroll portraits and promotional shots
Gloria Henry

**Gloria Henry**, født Gloria McEniry (1923–2021) var en amerikansk skuespiller, mest kjent for sin rolle som «Alice Mitchell», Dennis mor, på CBS-familiekomedien, *Dennis the Menace*.

## Filmografi

* *[[The Brady Brides]]* (1981)
* *[[Hazel (TV series)|Hazel]]* - Gloria King (1963)
* *[[Dennis the Menace (TV-serie)|Dennis the Menace]]* - Alice Mitchell (1959–1963)
* *[[The Thin Man]]* - Valerie (1959)
* *[[Rescue 8]]* - Joan (1958)
* *[[Gang War]]* (1958) - Edie Avery
* *[[The Life of Riley]]* - Miss Cosgrove (1958)
* *[[Tales of Wells Fargo]]* - Sharon Burns (1957)
* *[[The Walter Winchell File]]* (1957)
* *[[Perry Mason]]* - Helene Chaney (1957)
* *[[Navy Log]]* - Eileen Murphy (1957)
* *[[Real George]]* (1956) (TV)
* *[[The Files of Jeffrey Jones]]* (1954) TV-serie - Michele 'Mike' Malone
* *[[My Little Margie]]* - Norma Calkins (1953)
* *[[Hot News]]* (1953) - Kerry Barker
* *[[Mr. & Mrs. North]]* - Ruth Spencer (1953)
* *[[Rancho Notorious]]* (1952) - Beth Forbes
* *[[The Abbott and Costello Show]]* - Ruby Norton (1 episode)
* *[[Yellow Fin]]* (1951) - Nina Torres
* *[[Al Jennings of Oklahoma]]* (1951) - Alice Calhoun
* *[[Lightning Guns]]* (1950) - Susan Atkins
* *[[The Tougher They Come]]* (1950) - Rattle Rafferty
* *[[Rookie Fireman]]* (1950) - Peggy Walters
* *[[Kill the Umpire]]* (1950) - Lucy Johnson
* *[[Riders in the Sky (film)|Riders in the Sky]]* (1949) - Anne Lawson
* *[[Feudin' Rhythm]]* (1949) - Valerie Kay
* *[[Miss Grant Takes Richmond]]* (1949) - Helen White
* *Air Hostess* (1949) - Ruth Jackson
* *[[Johnny Allegro]]* (1949) - Addie
* *[[Law of the Barbary Coast]]* (1949) - Julie Adams
* *[[Rusty Saves a Life]]* (1949) - Lyddy Hazard
* *[[Racing Luck]]* (1948) - Phyllis Warren
* *[[Triple Threat]]* (1948) - Ruth Nolan
* *[[The Strawberry Roan]]* (1948) - Connie Bailey
* *[[Arkansas Swing]]* (1948) - Margie MacGregor
* *[[Port Said]]* (1948) - Gila Lingallo/Helena Guistano
* *[[Adventures in Silverado]]* (1948) - Jeannie Manning
* *[[Bulldog Drummond Strikes Back (1947)|Bulldog Drummond Strikes Back]]* (1947) - Ellen Curtiss
* *[[Keeper of the Bees (1947)|Keeper of the Bees]]* (1947) - Alice
* *[[Sport of Kings (1947)|Sport of Kings]]* (1947) - Doc Richardson

## Referanser


## Eksterne lenker
*
Diana Wynyard

**Diana Wynyard** (født **Dorothy Isobel Cox** 16. januar 1906 i London i England, død 13. mai 1964 samme sted) var en britisk skuespillerinne i teater og spillefilm.

## Filmografi
* *[[Rasputin and the Empress]]* (1932)
* *[[Cavalcade (1933 film)|Cavalcade]]* (1933)
* *[[Men Must Fight]]* (1933)
* *[[Reunion in Vienna]]* (1933)
* *Where Sinners Meet* (UK tittel: *[[The Dover Road (film)|The Dover Road]]*) (1934)
* *Let's Try Again* (UK tittel: *The Marriage Symphony*) (1934)
* *[[One More River]]* (1934)
* *[[On the Night of the Fire]]* (1939)
* *[[Gaslight (1940 film)|Gaslight]]* (1940)
* *[[Freedom Radio]]* (1941)
* *[[The Prime Minister (film)|The Prime Minister]]* (1941)
* *[[Kipps (1941 film)|Kipps]]* (1941)
* *[[An Ideal Husband (1947 film)|An Ideal Husband]]* (1947)
* *[[Tom Brown's Schooldays (1951 film)|Tom Brown's Schooldays]]* (1951)
* *[[The Feminine Touch (1956 film)|The Feminine Touch]]* (1956)
* *[[Island in the Sun (film)|Island in the Sun]]* (1957)

## Referanser


## Eksterne lenker
* 
* selected performances in Theatre Archive University of Bristol
*
UFC 2

***The Ultimate Fighting Championship Part II*** (senere omnavnet til ***UFC 2*** eller ***UFC 2: No Way Out***) var et mixed martial arts-arrangement holdt av Ultimate Fighting Championship den 11. mars 1994 i Mammoth Gardens i Denver, Colorado. Arrangementet ble sendt live på pay-per-view i USA og ble senere gitt ut på VHS.

## Historie
*UFC 2* hadde seksten deltakere i et turneringsformat med en førstepremiepott på 60 000 USD. De første syv kampene ble ikke vist live på pay-per-view, men var inkludert på VHS-utgaven. Turneringen hadde ingen vektklasser. Kampene hadde ingen tidsbegrensinger eller runder, og ingen dommere ble brukt.

Utøverne kunne vinne kampene gjennom submission, knockout eller ved at motstanderens hjørnemann kastet inn et håndkle. UFC 2 var debuten for dommeren Big John McCarthy, som kan bli sett på av mange som en av de mest kjente dommerne i MMA.

Siden dette var den eneste turneringen med seksten deltakere i UFC sin historie er Royce Gracie den eneste personen som har deltatt i og vunnet fire kampern på en kveld i UFC.

## Resultater

## ''UFC 2''-turneringen

1 Frank Hamaker måtte trekke seg på grunn av skade. Han ble erstattet av Fred Ettish.

## Se også
* Ultimate Fighting Championship

## Referanser


## Eksterne lenker
* Fakta om UFC 2
* Resultater for UFC 2 på Sherdog.com
* Anmeldelse av UFC 2
* Offisiell nettside for UFC
* 
* MMA Mental History UFC 2
Carmen Phillips

**Carmen Phillips** (født 9. januar eller juni 1895 - 9. desember 1936) var en amerikansk skuespiller av den tause æra. Hun dukket opp i 61 filmer mellom 1914 og 1926. Hun ble født i San Francisco, California.

## Utvalgt filmografi
* *[[Fair Week]]* (1924)
* *[[The Great Circus Mystery]]* (1925)
* *[[A Cafe in Cairo]]* (1924)
* *[[The Gentleman from America]]* (1923)
* *[[Thirty Days (1922)|Thirty Days]]* (1922)
* *[[The Heart Specialist (1922)|The Heart Specialist]]* (1922)
* *[[The Fire Eater]]* (1921)
* *[[All Soul's Eve]]* (1921)
* *[[The Hope Diamond Mystery]]* (1921)
* *[[Mrs. Temple’s Telegram]]* (1920)
* *[[The Hawk's Trail]]* (1919)
* *[[The Pagan God]]* (1919)
* *[[Smiles (film)|Smiles]]* (1919)
* *[[The Sunset Trail (1917)|The Sunset Trail]]* (1917)
* *[[The League of the Future]]* (1916)
* *[[Three Fingered Jenny]]* (1916)
* *[[The Grey Sisterhood]]* (1916)
* *[[Under the Crescent]]* (1915)
* *[[Outside the Gates]]* (1915)
* *[[The Pipes o' Pan]]* (1914)

## Referanser


## Eksterne lenker
* 
* 
* *Portrett av den tause skuespiller*  Carmen Phillips(J. Willis Sayre collection, University of Washington)
Grace Moore

**Grace Moore** (født **Mary Willie Grace Moore** 5. desember 1898 i Slabtown (nå del av Del Rio) i Cocke County i Tennessee, død 26. januar 1947 nær Kastrup lufthavn i København) var en amerikansk operasangerinne (sopran) og skuespillerinne i musikkteater og spillefilmer. Hun fikk klengenavnet «Tennessees nattergal». Hennes filmer hjalp til med å gjøre opera mer populær ved å bringe dette ut til et større publikum.  Moore omkom i samme flyulykke som også krevde livet til Gustav Adolf av Sverige, hertug av Västerbotten.

## Liv og virke
### Bakgrunn
I sin barndom drømte hun om å reise til Kina for å bli misjonær der. Imidlertid hadde hun alltid vært begeistret for musikk, og da hun så fikk høre den amerikanske operasangerinnen Mary Garden ble dette et vendepunkt i hennes liv. Hun hadde alltid fått høre fra mennesker i sine omgivelser at hennes stemme var så utrolig vakker, og hun bestemte segfor i stedet å målbevisst utvikle sitt musikalske talent.

### Sangerinne
Hun hadde stor fremgang på Broadway i New York City der hun sang for et henført publikum, som løftet henne opp i skyene. Hennes vei til fremgang var imidlertid ikke alltid helt enkel; hun hadde meget motgang i begynnelsen av sin karriere, men gav aldri opp. 

I 1930 skrev hun kontrakt med filmselskapet MGM og spilte med i to filmer. Deretter fikk hun sparken, ettersom hun hadde gått opp noen kilo i vekt. Hun fikk imidlertid en ny sjanse hos filmselskapet Columbia, og i 1934 ble hun nominert for en Oscar som beste skuespillerinne i filmen *One Night of Love*.

I mai 1936 besøkte hun Stockholm, der hun fremtrådte i Konserthusets store sal og sang arier fra *[[Madama Butterfly]]* og *[[Carmen]]*.

Hun giftet seg i 1931 med den spanske skuespilleren Valentin Parara, og de skal ha levd i et lykkelig ekteskap. Paret eide en villa i Cannes og et hus i Paris, en jaktvilla i Skottland samt en eiendom i Beverly Hills i California. Den 16. desember 1943 overlevde de begge med lette skader  jernbaneulykken i Rennert (Nord-Carolina), som kostet 74 mennesker livet.

Grace Moores karriere fikk en brå slutt. Under en konsertturné i Skandinavia omkom hun den 26. januar 1947 i flyulykken ved Kastrup i København. I denne ulykke mistet også Sveriges arveprins, Gustaf Adolf, og den danske skuespillerinnen Gerda Neumann (søster til Ulrik Neumann) livet.

## Referanser


## Eksterne lenker
* 
* 
*
Cacoscelini

* Se systematisk inndeling

**Cacoscelini** er en gruppe av biller som hører til familien trebukker (Cerambycidae).

## Utseende
Middelsstore til ganske store, brune eller svarte trebukker, oversiden ganske blank og ikke påfallende hårete. Hannene har ofte kraftig forstørrede, mer eller mindre sigdformede kjever.

## Levevis
Larvene borer i død ved, ofte i døde røtter. De etterlater seg grove ganger i veden. Utviklingen tar flere år. Disse billene besøker ikke blomster, og mange arter er nattaktive. En del av dem kommer til lys.

## Utbredelse
Gruppen er utbredt i Afrika.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien sagbukker, Prioninae Latreille, 1802  
******* Stammen Cacoscelini Thomson, 1861
******** Slekten *[[Cacosceles]]* Newman, 1838
******** Slekten *[[Guedesia]]* Ferreira & Veiga Ferreira, 1952
******** Slekten *[[Namibius]]* Quentin & Villiers, 1981
******** Slekten *[[Notophysis]]* Audinet-Serville, 1832 (synonym *[[Colpoderus]]* Audinet-Serville, 1832)

## Kilder
* Liste over artene
* Liste over slektene

## Eksterne lenker
* 
* Bilde av ''Cacosceles newmanii'', hann
* Bilde av ''Guedesia castanea''
* Bilde av ''Notophysis forcipata'', hann
Dolores Cassinelli

**Dolores Cassinelli** (1888–1984) var en amerikansk filmskuespillerinne. Hun spilte i 69 filmer mellom 1911 og 1925. Hun er gravlagt på Holy Redeemer Cemetery i South Plainfield i New Jersey.

## Filmografi i utvalg
* 1911: *[[A False Suspicion]]* – en tjenestepike
* 1919: *[[The Virtuous Model]]* – Denise Fleury
* 1920: *[[Tarnished Reputations]]* – Helen Sanderson 
* 1920: *[[The Web of Deceit]]* – Wanda Hubbard / Lucille Hubbard
* 1921: *[[Straffangen]]*
* 1923: *Columbus* – dronning Isabella
* 1923: *Jamestown* – Pocahontas
* 1924: *[[Lend Me Your Husband]]* – Mrs. Seton
* 1925: *The Midnight Girl*

## Referanser


## Eksterne lenker
* 
* 
*
Arleen Whelan

**Arleen Whelan** (født 1. september 1914, død 7. april 1993) var en amerikansk filmskuespiller. Hun dukket opp i 25 filmer mellom 1937 og 1957, angivelig etter at 20th Century Fox-direktør H. Bruce Humbers oppdaget henne i en barbersjappe. Etter hennes prøveinnspilling ble Whelan valgt til den kvinnelige hovedrollen i en filmatisering av Robert Louis Stevensons *[[Kidnapped]]* (1938).

## Utvalgt filmografi
* *[[Kidnapped (1938)|Kidnapped]]* (1938)
* *[[Ramrod (film)|Ramrod]]* (1947)
* *[[That Wonderful Urge]]* (1948)
* *[[Passage West (1951)|Passage West]]* (1951)
* *[[The Sun Shines Bright]]* (1953)
* *[[Never Wave at a WAC]]* (1953)
* *The Women of Pitcairn Island* (1956)

## Referanser


## Eksterne lenker
* 
*
Miriam Hopkins

**Ellen Miriam Hopkins** (født 18. oktober 1902 i Savannah i Georgia, død 9. oktober 1972 i New York City i New York) var en amerikansk skuespillerinne kjent for sin anvendelighet i en rekke forskjellige roller.

Hopkins ble født i Savannah i Georgia, og vokste opp i Bainbridge, nær grensen til Alabama. Hun gikk på Goddard Seminary i Barre i Vermont (som senere ble til Goddard College i Plainfield i Vermont) og Syracuse University i New York, men tok tydeligvis ikke slutteksamen.

## Filmografi (utvalg)
* 1931 – *[[Den smilende løitnant]]*
* 1931 – *[[Dr. Jekyll and Mr. Hyde (1931)|Dr. Jekyll and Mr. Hyde]]*
* 1932 – *[[Svindlere i paradis]]*
* 1932 – *[[Kjærlighet på ny fasong]]*
* 1935 – *[[Becky Sharp]]*
* 1935 – *[[Barbarenes kyst]]*
* 1935 – *[[Kvinne mot kvinne]]*
* 1949 – *[[Arvingen (1949)|Arvingen]]*
*1951 – *[[To må man være (1951)|To må man være]]*
*1952 – *[[Solnedgang (1952)|Solnedgang]]*
*1961 – *[[Løgnen (1961)|Løgnen]]*
*1966 – *[[Det hete døgnet]]*

## Referanser


## Eksterne lenker
*
Gladys George

**Gladys George** (1904–1954) var en amerikansk skuespillerinne som er mest kjent for sin deltakelse i filmer som *[[Valiant Is the Word for Carrie]]* (1936), *[[Marie Antoinette (film, 1938)|Marie Antoinette]]* (1938), *[[The Roaring Twenties]]* (1939) og *[[Malteserfalken]]* (1941).

## Utvalgt filmografi

## Referanser


## Eksterne lenker
* 
*
Tinkara Kovač

**Tinkara Kovač** (født 1978) er en slovensk sangerinne som representerte Slovenia i Eurovision Song Contest i København i mai 2014 med melodien «Spet (Round and Round)».

Kovač startet sin profesjonelle musikalske karriere i 1997 da hun vant i kategorien «Mest lovende sanger» i Portorož-festivalen. Samme år kom debutalbumet *Ne odhajaj poletje* ut.

Hun avga de slovenske stemmene i Eurovision Song Contest 2015.

## Eurovision Song Contest
Kovač' bidrag i den nasjonale finalen og i Eurovision Song Contest: 

## Referanser

## Eksterne lenker
* 
*
Trønderkvartetten

**Trønderkvartetten** var en norsk kammermusikkvartett som eksisterte fra 1982 til 1990. Kvartetten bestod av fire ungdommer fra Trondheim: Elise Båtnes (født 1971), førstefiolin; Mari Giske (født 1968), andrefiolin; Guri Krog (født 1969), bratsj og Tormod Dalen (født 1967), cello. Alle fire var elever ved Trondheim kommunale musikkskole (TKM). Båtnes og Krog begynte ved skolen da de var henholdsvis fire og seks år gamle, Giske og Dalen begynte som åtteåringer. En journalist omtalte kvartetten som musikkskolens «flaggskip». 

Kvartetten ble stiftet av musikkskolens rektor Kåre Opdal, som også var deres musikalske leder så lenge gruppen eksisterte. 

Trønderkvartetten var et produkt av kammermusikksatsingen ved musikkskolen. Begynnerundervisningen ved TKM foregikk i stor grad i større og mindre grupper. Etterhvert som elevene utviklet seg, ble det behov for samspillsmuligheter også for mer  viderekomne, og det ble – og blir fortsatt – satset mye på kammermusikk ved skolen.

Kvartetten spilte mye i Trondheim. De holdt konserter blant annet i Vår Frue kirke og på aldershjem og sykehjem.
De hadde også oppdrag andre steder i Norge og i utlandet og høstet mange lovord: I 1984 opptrådte de ved ISMEs 16. verdenskongress i Eugene, Oregon i USA, og ble møtt med ovasjoner etter sine opptredener. Under USA-oppholdet uroppførte kvartetten verket *For a small planet* av Knut Nystedt. Harpisten Willy Postma og universitetskoret i Portland medvirket. Dette verket spilte de inn på LP i 1987, sammen med Trondheim Kammerkor under ledelse av Norunn Illevold Giske.

Året før, i 1986, hadde de spilt inn en egen LP: *Trønderkvartetten*, med musikk av Mozart, Schubert og to de samtidskomponistene: Bertil Palmar Johansen og Per Hjort Albertsen, som begge har tilhold i Trondheim. Opdal var produsent for innspillingen.

i 1986 spilte kvartetten også under ESTA-konferansen i København, og fikk gode kritikker, blant annet i Berlingske Tidende.

Trønderkvartetten opptrådte flere ganger i NRK, både i radio og TV.

Alle de fire medlemmene av kvartetten tok høyere musikkutdannelse etter avsluttet videregående skole, og arbeider i dag som musikere:
*Elise Båtnes er 1. konsertmester i Oslo-Filharmonien.
*Mari Giske har skiftet fra fiolin til bratsj og arbeider som frilans orkester- og kammermusiker.
*Guri Krog (Nå Guri Krog Dodig) arbeider ved Trondheim kommunale kulturskole, og spiller blant annet i Billuca Ensemble, som ifølge sitt eget nettsted spiller en «blanding av rekomponert barokkmusikk og nyskrevet musikk».
*Tormod Dalen har spesialisert seg innen barokkmusikk og arbeider som universitetslektor ved Norges musikkhøgskole.

## Referanser


## Kilder
*Plesner, Ragnhild (1986) «Ung kvartett i gammel forening». I: *Aftenposten* (aften), 10. mai 1986, s. 20
**Trønderkvartetten*, LP fra 1986, vedlagt informasjonsark.
*Vikdal, Berit (1984) «Musikk for alle». I: *Aftenposten*, 1. desember 1984, s. 18
Margaret Sullavan

**Margaret Brooke Sullavan** (født 16. mai 1909 i Norfolk i Virginia, død 1. januar 1960 i New Haven i Connecticut) var en amerikansk skuespiller.

Sullavan hadde sin første teaterrolle i 1929, med Henry Fonda som motspiller. I 1931 giftet hun seg med Henry Fonda, men ekteskapet tok slutt i 1932. I 1933 ble hun oppdaget av filmregissøren John M. Stahl, og hun fikk sin filmdebut samme år i *[[Only Yesterday (1933 film)|Only Yesterday]]*. Denne filmen skal ha vært basert på kortromanen *[[Brev fra en ukjent (novelle)|Brev fra en ukjent]]* av Stefan Zweig, selv om filmstudioet ikke nevner ham i filmens liste over manusforfattere. I 1934 spilte hun i filmen *[[Hvad nu - Pinneberg?]]* som bygget på Hans Falladas roman *[[Hva nå – lille mann?|Hva nå, lille mann?]].*

I 1940 spilte hun mot James Stewart i komedien *[[Butikken om hjørnet]]* (*The Shop Around The Corner)*, med Ernst Lubitsch som regissør. Nyinnspillingen *[[Du har m@il|You've Got M@il]]* fra 1998 har Meg Ryan og Tom Hanks i hovedrollene, og var regissert av Nora Ephron.

Sullavan foretrakk teateret og medvirket i kun 16 spillefilmer. James Stewart var motspilleren hennes i fire av filmene. Hun ble nominert til en Oscar for beste kvinnelige hovedrolle for filmen *Three Comrades* (1938), som var basert på Erich Maria Remarques roman *[[Tre kamerater]]*.

På begynnelsen av 1940-tallet trakk hun seg tilbake fra filmindustrien, men hun returnerte i 1950 for å lage sin siste spillefilm, *Gråt ikke for meg* (1950). Etter dette spilte hun kun teaterroller.

## Referanser


## Eksterne lenker
*
Martha Scott

**Martha Ellen Scott** (født 22. september 1912 i Jamesport i Missouri, død 28. mai 2003 i Van Nuys i Los Angeles) var en Oscar-nominert amerikansk skuespillerinne. Hun hadde roller i større filmer som *[[Ben-Hur]]*, *[[De ti bud (film)|De ti bud]]* og *[[Our Town (1940 film)|Our Town]]*. Scott hadde ofte mindre roller som mor til hovedrollen i en rekke spillefilmer og fjernsynsprogrammer.

## Referanser


## Eksterne lenker
*
Calocomini

* Se systematisk inndeling

**Calocomini** er en gruppe av biller som hører til familien trebukker (Cerambycidae).

## Utseende
Middelsstore til ganske store, tettbygde, svarte trebukker. Hannene har kamformede antenner. Dekkvingene har ofte en rød tverrstripe.

## Levevis
Larvene borer i død ved, ofte i døde røtter. De etterlater seg grove ganger i veden. Utviklingen tar flere år. Disse billene besøker ikke blomster, og mange arter er nattaktive. En del av dem kommer til lys.

## Utbredelse
Gruppen er utbredt i Sør-Amerika.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien sagbukker, Prioninae Latreille, 1802  
******* Stammen Calocomini Galileo & Martins, 1993
******** Slekten *[[Calocomus]]* Audinet-Serville, 1832
********* *[[Calocomus desmarestii]]* (Guérin-Méneville, 1831)
********* *[[Calocomus kreuchelyi]]* Buquet, 1840
********* *[[Calocomus morosus]]* White, 1850
********* *[[Calocomus rodingeri]]* Tippmann, 1951
********* *[[Calocomus rugosipennis]]* Lucas, 1857

## Kilder
* Liste over artene
* Liste over slektene

## Eksterne lenker
* 
* Bilde av ''Calocomus desmaresti'', hann
* Bilde av ''Calocomus morosus'', hann og hunn 
* Bilde av ''Calocomus rugosipennis''
Jean Arthur

**Jean Arthur** (født **Gladys Georgianna Greene** 17. oktober 1900 i Plattsburgh, New York, død 19. juni 1991 i Carmel i California) var en amerikansk skuespiller og en av de større filmstjernene i 1930- og 1940-årene. 

Arthur er best kjent for sine roller i tre Frank Capra filmer: *[[En gentleman kommer til byen]]* (1936), *[[Du kan ikke ta det med deg]]* (1938) og *[[Mr. Smith kommer til Washington]]* (1939), filmer som forfektet «hverdagsheltinnen». Arthur ble nominert til en Academy Award for Best Actress i 1944 for hennes tolkning i *[[Jo fler dess bedre]]* (1943). 

## Filmografi (utvalg)
* 1924 – *[[Fast and Fearless]]*
* 1928 – *[[Broderkjærlighet]]*
* 1929 – *[[To sjeler – en tanke]]*
* 1936 – *[[En gentleman kommer til byen]]*
* 1937 – *[[Som en tyv om natten]]*
* 1937 – *[[Lett på tråden]]*
* 1938 – *[[Du kan ikke ta det med deg]]*
* 1939 – *[[Mr. Smith kommer til Washington]]*
* 1942 – *[[Hele byen sladrer]]*
* 1943 – *[[Jo fler dess bedre]]*
* 1948 – *[[Moralens vokter]]*
*  – *[[Shane|Shane – den tause rytter]]*

## Referanser


## Eksterne lenker
*
Svanhild Salberg

**Svanhild Andrea Salberg** (født Tvete 3. juli 1932 på Skatval i Nord-Trøndelag, død 27. juni 2019) var en norsk politiker (Sp).

Hun var medlem av Stjørdal kommunestyre 1972–1979 og 1992–1995, leder i Nord-Trøndelag Senterparti 1980–1984 og medlem av Nord-Trøndelag fylkesting 1984–1987. Salberg var vararepresentant til Stortinget fra Nord-Trøndelag 1977–1985, og møtte i til sammen 83 dager for representantene Reidar Due og Johan J. Jakobsen. I 1983 var hun ansett som en aktuell statsrådskandidat.

Hun var datter av landhandler Sigurd Tvete og hustru Ingrid Lovise Vangbergtrø på Skatval. Hun giftet seg i 1951 med Ivar Arnljot Salberg, søstersønn av statsråd Petter Jakob Bjerve og ordfører Peder Bjerve i Stjørdal. Svanhild og Ivar overtok hennes farbrors gård, Nygården, på Skatval. Hun var fullmektig ved Stjørdal folkebibliotek i over 20 år, etter å ha vært ansatt i *[[Stjørdalens Blad]]*. Salberg var fotballspiller og styreleder i Idrettslaget Fram på Skatval og tekstforfatter for Skatvalsrevyen.

## Referanser


## Litteratur
*

## Eksterne lenker
*
Marko Iversen Kanic

**Marko Iversen Kanic** (født Markus; 28. mai 1973) er en norsk skuespiller.

Han er sønn av musiker Vlada Kanic.

Han har blant annet medvirket i kortfilmene *Ferge til Hades*, *Tre gutter og Taperaksje*, samt spillefilmene *[[Mongoland]]* (2001), *Villmark* (2003), *[[Alt for Egil]]* (2004), *[[Monstertorsdag]]* (2004), *One Road* (2007) og *[[Skjult (film)|Skjult]]* (2009).  

Ved Rogaland Teaters Barneteater har han hatt roller i *Bugsy Malone*, *Hakkebakkeskogen* og *Scenen er vår*. I 1997 medvirket han i Rogaland Teaters jubileumsforestilling *Garman & Worse & C*o og i 2004 spilte han hovedrollen i Jon Fosses *Dei døde hundane*. Han har også medvirket i Strindbergs *Frøken Julie* (2006) og i sommerteater-produksjonene *Skatten på Sjørøverøya* og *Pinocchio* i samarbeid med Kulturkompaniet, samt i barneforestillingen *Et ord er et ord*. Våren 2008 medvirket han i Jon Fosses *Barnet* i Rogaland Teaters samproduksjon med Riksteatret. Høsten 2009 spilte han Clov i Samuel Becketts *Sluttspill* og høsten 2010 medvirket han i *Firmafesten*.

## Referanser


## Eksterne lenker
*  
* Om Marko Iversen Kanic på Filmweb.no
Australian Transport Safety Bureau

**Australian Transport Safety Bureau** (**ATSB**) er Australias nasjonale byrå for sivil transportsikkerhet. Det er et føderalt utredningsorgan med ansvar for å granske offentlige transportulykker og -hendelser som skjer i Australia, det være seg innen jernbane, luftfart, skipsfart eller veitrafikk, samt utvikle og iverksette sikkerhetstiltak som kan hindre lignende fremtidige ulykker. ATSB bidrar til transportsikkerheten ved å etterforske, analysere og rapportere transportrelaterte saker åpent og uavhengig av andre organer.

ATSB ble etablert 1. juli 1999 og ledes per i dag av Martin Dolan. Det har rundt 118 ansatte (2013-14), deriblant 60 etterforskere. Hovedkontoret ligger i 62 Northbourne Avenue i hovedstaden Canberra, mens det er avdelinger for etterforskning i Adelaide, Brisbane og Perth.

ATSB fungerer helt uavhengig av andre australske reguleringsmyndigheter slik som Civil Aviation Safety Authority (CASA) og Australian Maritime Safety Authority (AMSA), og også av statlige transportselskaper slik som Airservices Australia og Australian Rail Track Corporation (ARTC). Rettslig grunnlag for ATSB sin virksomhet er nedfelt i *Transport Safety Investigation Act* av 2003.

## Se også
* Luftfartssikkerhet
* Statens havarikommisjon for transport

## Eksterne lenker
* Australian Transport Safety Bureau - offisielt nettsted
Jakov Sverdlov

**Jakov Mikhajlovitsj Sverdlov** (1885–1919) var en russisk kommunistleder. 

Sverdlov, som var av jødisk byrd, deltok i den revolusjonære bevegelsen fra han var 16 år gammel. Han ble fengslet i 1902, men ble snart løslatt igjen. I 1903 gikk han inn i bolsjevikpartiet. I 1907 ble han dømt til straffarbeid, ble løslatt i 1909, men i 1911 ble han deportert til Sibir i fire år. Han var en av de fremste organisatorene for oktoberrevolusjonen i 1917 og ble den første ordføreren i den kommunistiske sentrale eksekutivkomité. 

Sverdlov ses som en av de hovedansvarlige for henrettelsen av tsar Nikolaj II under borgerkrigen i 1918. 

Selv døde han av spanskesyken. 

I 1924 fikk byen Jekaterinburg navnet *Sverdlovsk* til ære for ham, men i 1991 gikk man tilbake til det gamle navnet. Også en sovjetisk krysserklasse ble oppkalt etter ham.

## Referanser


## Eksterne lenker
* 
*
Birkelandvegen (Molde)

**Birkelandvegen** er en gate i Molde kommune i Møre og Romsdal. Gaten starter i krysset Fuglsetbakken/Frænavegen og går nordøstover. Gaten har fått navn etter de to gårdsbrukene Birkland som lå i området og som var eid av Petter Olsen Birkeland.

Gaten går parallelt med Frænavegen hele veien til den ender blindt like ved  Fannebostadvegen.

## Se også
* Liste over gater i Molde

## Litteratur
*  Gunnar Talsethagen: *Gatelangs i Molde - A - L*. Romsdal sogelag, 2000. ISBN 82-90169-62-0
Marion Rung

**Marion Rung** (født 1945) er en finsk sangerinne kjent for sine deltakelser i Eurovision Song Contest i 1962 og 1973. I 1962 publiserte hun sangen Never in a Million Years. Hun vant Sopotfestivalen i 1974 og Intervision i 1980. Rung har ved flere anledninger vært programleder for Euroviisut.

I forbindelse med at Finland var vertsnasjon for Eurovision Song Contest i 2007, ga det finske postverket ut en frimerkeserie hvor blant andre Marion Rung var portrettert.

## Internasjonale konkurranser

## Referanser


## Eksterne lenker
* 
* 
*
Gunnar Talsethagen

**Gunnar Talsethagen** (født 15. mars 1931 i Molde, død 11. desember 2021 i Larvik) var en norsk forfatter, lektor og fotballspiller for MFK. Han spilte for Molde Fotballklubb i 1940-årene, og var hovedtrener for laget i 1957, 1959–61 og 1963–68. 

I 2000–01 utga han boken *Gatelangs i Molde* om historien til gater og veier i Molde kommune. 

## Referanser
UFC 3

***The Ultimate Fighting Championship III*** (senere omnavnet til ***UFC 3*** eller ***UFC 3: The American Dream***) var et mixed martial arts-arrangement holdt av Ultimate Fighting Championship den 9. september 1994 i Grady Cole Center i Charlotte, North-Carolina. Arrangementet gikk live på pay-per-view i USA, og ble senere gitt ut på VHS.

## Historie
*UFC 3* hadde et turneringsformat med åtte deltakere, hvor vinneren vant 60 000 USD. Turneringen hadde ingen vektklasser eller begrensninger på vekt. Kampene hadde ingen tidsbegrensninger eller rundt, og det var derfor ikke et dommerpanel med. Utøverne kunne vinne kampene gjennom submission, knockout, at hjørnemannen hev inn et håndkle, eller at dommeren i ringen stanset kampen. Dette var det første arrangementet for UFC hvor dommeren kunne stanse kampen. Kveldens dommer var "Big" John McCarthy.

Reservedeltakeren Steve Jennum vant turneringen etter å ha slått Harold Howard med submission fra slag, selv om han kun deltok i finalen. Jennum erstattet Ken Shamrock, som kom seg til finalen før han måtte trekke seg på grunn av en skade. Dette var den første UFC-turneringen hvor Royce Gracie ikke vant (han måtte trekke seg på grunn av utmattelse). Etter at Jennum vant *UFC 3* som reserve gjorde UFC noen endringer som skulle sørge for at utøveren som var i reserve ikke ville være helt uthvilt i forhold til de andre utøverne om de eventuelt ble byttet inn.

## Resultat

## ''UFC 3''-turnering

1Keith Hackney måtte trekke seg på grunn av skade. Han ble erstattet av Felix Lee Mitchell.
2Royce Gracies hjørnemann kastet inn håndkle før kampen startet. Harold Howard gikk derfor videre til finalen.
3Ken Shamrock trakk seg på grunn av skade, og ble derfor erstattet med Steve Jennum.

## Se også
* Ultimate Fighting Championship

## Referanser


## Eksterne lenker
* Resultater på Sherdog.com
* Anmeldelser av UFC 3
* Official UFC sin nettside
* MMA Mental History UFC 3
UFC 4

***UFC 4: Revenge of the Warriors*** var et mixed martial arts-arrangement holdt av Ultimate Fighting Championship den 16. desember 1994 i Expo Center Pavilion i Tulsa, Oklahoma. Arrangementet ble vist live på pay-per-view, og ble senere gitt ut på VHS.

## Historie
*UFC 4* holdt en turnering med åtte deltakere, hvor vinneren fikk 64 000 USD. Det var også tre reservekamper på arrangementet. Alle turneringskampene ble vist live på pay-per-view, samt reservekampen mellom Jason Fairn og Guy Mezger.

Det var ingen vektklasser eller begrnsninger på vekt i turneringen. Kampene hadde ingen tidsbegrensninger eller runder, og det ble derfor ikke brukt et dommerpanel. "Big" John McCarhy var dommer i ringen. Royce Gracie vant arrangementet etter å ha slått Dan Severn med submission. Det var også under UFC 4 at den kjente kampen mellom Keith Hackney og Joe Son ble holdt, hvor Hackney vant med en submission etter en serie med slag mot Joe Sons skritt.

Kommentatorene Bruce Beck og Jeff Blatnick jobbet sammen for første gang på showet, og ble UFCs kommentatorteam frem til *[[UFC 15]]*. Jim Brown var også med.

## Resultater

## ''UFC 4''-turnering

1Steve Jennum måtte trekke seg på grunn av skade. Han ble erstattet av Marcus Bossett.

## Se også
* Ultimate Fighting Championship

## Referanser


## Eksterne lenker
* Resultater på Sherdog.com
* Anmeldelse av UFC 4
* UFC sine nettsider
* MMA Mental History UFC 4
Bjønnan (Molde)

**Bjønnan** er en gate i Molde kommune i Møre og Romsdal. Gaten starter i Glomstuveien og går nordover. Det er uklart hvorfor navnet har det den har. Det kan ha navn etter dyret bjørn, navnet Bjørn, eller bjørnebær.

I gaten er det mest bolighus som er relativt nybygget. Gaten er en blindgate og ender rett over Kristianplassen.

## Se også
* Liste over gater i Molde

## Litteratur
*  Gunnar Talsethagen: *Gatelangs i Molde - A - L*. Romsdal sogelag, 2000. ISBN 82-90169-62-0
Bjørnstjerne Bjørnsons veg (Molde)

**Bjørnstjerne Bjørnsons veg** er en gate i Molde kommune i Møre og Romsdal. Gaten starter i Sandvegen og går nordvest og vestover. Gaten har fått navn etter Bjørnstjerne Bjørnson, som bodde i Molde fra 1844 til 1849. Hans første litterære produkt kom på trykk i Romsdals Budstikke i 1848, og het *Frihedens Tale til Moldenserne*.

I gaten finner man blant annet Molde sykehus (adresse i Parkvegen), og er en av de lengste gatene i Molde.

## Se også
* Liste over gater i Molde

## Litteratur
*  Gunnar Talsethagen: *Gatelangs i Molde - A - L*. Romsdal sogelag, 2000. ISBN 82-90169-62-0
Bjørsetalléen (Molde)

**Bjørsetalléen** er en gate i Molde kommune i Møre og Romsdal. Gaten starter ved Julsundvegen og går nordover. Gaten har fått navn etter Bjørset gård, som var et stort gårdsbruk i Molde. Bjørset har også gitt navn til bydelen gaten ligger i.

Gaten går forbi gamle Kvam skole og Molde folkehøgskole (tidligere Rauma folkehøgskole) og ender til slutt ved Molde sjukehjem i Glomstuvegen.

## Se også
* Liste over gater i Molde

## Litteratur
*  Gunnar Talsethagen: *Gatelangs i Molde - A - L*. Romsdal sogelag, 2000. ISBN 82-90169-62-0
UFC 5

***UFC 5: The Return of the Beast*** var et mixed martial arts-arrangmeent holdt av Ultimate Fighting Championship den 7. april 1995 i Independence Arena i Charlotte, Nord-Carolina. Arrangementet ble sendt live på pay-per-view i USA, og ble senere gitt ut på VHS.

## Historie
UFC 5 brukte et turneringsformat med åtte utøvere, der vinneren vant 50 000 USD. Tidenes første UFC Superfight var også på programmet, sammen med to reservekamper som ikke ble vist på pay-per-view. Turneringen hadde ingen vektklasser, og kampene kunne vinnes gjennom knockout eller submission. Det ble ikke brukt et dommerpanel.

Superfight-kampen var hovedattraksjonen på arrangementet, og vinneren av denne kampen ville bli kåret UFC Champion. Kampen var mellom rivalene Royce Gracie og Ken Shamrock, og var en ekstremt høyt forventet kamp. Opp til da hadde Ken Shamrock kun tapt en gang i UFC, og det var mot Royce Gracie i *[[UFC 1]]*.

UFC 5 var det første UFC-arrangementet siden UFC 1 der det ble tatt i bruk tidsbegrensninger. For kvart- og semifinalene ble det innført en maks tidsgrense på tjue minutter. Finalen i turneringen og Superfight-kampen hadde en tidsgrense på 30 minutter. Superfight-kampen varte i 31 før det ble bestemt at de skulle gå fem minutter på overtid. Da kampen enda ikke var over etter 35 minutter ble det erklært uavgjort. Kveldens dommer var "Big" John McCarthy. Dan Severn vant turneringen etter å ha slått Dave Beneteau med en keylock.

Dette var det siste UFC-arrangementet hvor Rorion Gracie var involvert, da hans visjon av hva UFC skulle være ikke lenger stemte overens med nye regler som ble introdusert. MMA-skribent Steve Cofield påpekte at Gracie-familien forlot UFC omtrent samtidig som talentnivået begynte å vokse innen UFC, men deler av Gracie-familien, inkludert Royce, fortsatte som MMA-utøvere i Japan på omtrent det samme ferdighetsnivået. Gracie og hans partrner, Art Davie, solgte senere WOW Promotions, som var med på å drive UF, til WOW sin partner, Semaphore Entertainment Group. Royce avsluttet sitt arbeid med UFC samtidig med Rorion, men kom tilbake for å delta i UFC 60.

## Resultater

## UFC 5-turnering

1Jon Hess ble ilagt 2 000 USD i bøter for å ha brutt reglene i sin kamp. Han trakk seg med en håndskade, og ble erstattet av Dave Beneteau.

## Se også
* Ultimate Fighting Championship

## Referanser


## Eksterne lenker
* Resultater på Sherdog.com
* Anmeldelse av UFC 5
* Official Nettside for UFC
* MMA Mental History UFC 5
Tigo

**Tigo** er en mobiltelefonoperatør som eies av selskapet Millicom. Det opererer i flere land i Amerika og Afrika. Tigo ble grunnlagt i 2004, og har hovedkontor i Luxembourg.

Tigos spanske slagord er *Sonreí, tenés Tigo* eller *Sonríe, tienes Tigo* (avhengig av dialekten), som betyr «Smil, du har Tigo». Navnet *Tigo* gir i tillegg på spansk et ordspill i sammenhengen *con Tigo* («med Tigo»), ettersom *contigo* betyr «med deg».

## Markeder
Tigo opererer i følgende land:
*Amerika:
**Bolivia
**Colombia
**Costa Rica
**El Salvador
**Guatemala
**Honduras
**Paraguay
*Afrika:
**Den demokratiske republikken Kongo
**Ghana
**Mauritius (under navnet Emtel)
**Tanzania
**Tsjad

## Eksterne lenker
* 
* TIGO Bolivia
* TIGO Colombia
* TIGO Costa Rica
* TIGO El Salvador
* TIGO Guatemala
* TIGO Honduras
* TIGO Paraguay
* TIGO Ghana 
* TIGO Kongo
* TIGO Tanzania
* Emtel Mauritius
Multiplaza

**Multiplaza** er en kjøpesenterkjede i Mellom-Amerika som eies av det salvadoranske selskapet Grupo Roble.

Kjeden ble oppretta i 1990, etter at Grupo Roble hadde hatt suksess med kjeden Metrocentro. Den første Multiplaza åpna i Tegucigalpa i Honduras. Multiplaza har i dag seks kjøpesentre:

## Eksterne lenker
*
Mush Synnfjell

**Mush Synnfjell** er et hundekjøringsløp over to dager som arrangeres første helga i januar i Synnfjellet i Torpa i Nordre Land kommune. Løpet ble første gang arrangert i 2013. Arrangør er Torpa Idrettslag. Lokale hundeentusiaster ønsket å skape et arrangement for hundekjøring. Synnfjell er et unikt område for hundekjøring, ski-langrenn og friluftsliv knyttet til dette.

Løpet har utviklet seg fra en samling til et løp, til å bli et bygde-arrangement igjen i 2019 i Nord-Torpa ved Halden.

Mush Synnfjell er et av de få konkurranser som fokuserer på friluftslivet ved hundekjøring. Hunder og mennesker i naturen er viktigere en sportslig satsing. Dugnadsånd er forutsetning for arrangements-utviklingen i en liten kommune som Nordre-Land.

## Vinnere av Mush Synnfjell

## Se også
*Hundekjøring
*Liste over hundekjøringsløp

## Eksterne lenker
* Store norske leksikon
* Mush Synnfjell ny hjemmeside 
* Mush Synnfjell gammel hjemmeside
* Spåtind Sport Hotel